CELEX: 32020R2207
Language: bg
Date: 2020-12-22 00:00:00
Title: Регламент за изпълнение (ЕС) 2020/2207 на Комисията от 22 декември 2020 година за изменение на приложение I към Регламент (ЕС) № 605/2010 по отношение на вписванията за Обединеното кралство и подчинените на Британската корона територии в списъка на третите страни или частите от тях, от които е разрешено въвеждането в Съюза на сурово мляко, млечни продукти, коластра и продукти от коластра, предназначени за консумация от човека (текст от значение за ЕИП)

28.12.2020   
               
               
                  BG
               
               
                  Официален вестник на Европейския съюз
               
               
                  L 438/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2207 НА КОМИСИЯТА
         от 22 декември 2020 година
         за изменение на приложение I към Регламент (ЕС) № 605/2010 по отношение на вписванията за Обединеното кралство и подчинените на Британската корона територии в списъка на третите страни или частите от тях, от които е разрешено въвеждането в Съюза на сурово мляко, млечни продукти, коластра и продукти от коластра, предназначени за консумация от човека
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално уводното изречение на член 8, член 8, параграф 1, първа алинея, член 8, параграф 4 и член 9, параграф 4 от нея,
         като има предвид, че:
         
                     (1)
                  
                  
                     С Регламент (ЕС) № 605/2010 на Комисията (2) се определят здравните и ветеринарно-санитарните условия и изискванията за сертифициране при въвеждането в Съюза на пратки от сурово мляко, млечни продукти, коластра и продукти от коластра, предназначени за консумация от човека, и се установява списък на третите страни или частите от тях, от които е разрешено въвеждането в Съюза на такива пратки. По-специално, в приложение I към Регламент (ЕС) № 605/2010 се съдържа списък на третите страни и частите от тях, от които е разрешено въвеждането в Съюза на пратки сурово мляко, млечни продукти, коластра и продукти от коластра, предназначени за консумация от човека.
                  
               
                     (2)
                  
                  
                     Обединеното кралство предостави необходимите гаранции, изисквани съгласно Регламент (ЕС) № 605/2010, за да могат Обединеното кралство и подчинените на Британската корона територии Гърнзи, остров Ман и Джърси да бъдат включени в приложение I към посочения регламент след края на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), без да се засяга прилагането на правото на Съюза спрямо Обединеното кралство и на негова територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол.
                  
               
                     (3)
                  
                  
                     Като се вземат предвид гаранциите, предоставени от Обединеното кралство, тази трета държава и подчинените на Британската корона територии следва да бъдат включени в приложение I към Регламент (ЕС) № 605/2010.
                  
               
                     (4)
                  
                  
                     Поради това приложение I към Регламент (ЕС) № 605/2010 следва да бъде съответно изменено.
                  
               
                     (5)
                  
                  
                     Тъй като преходният период, предвиден в Споразумението за оттегляне, изтича на 31 декември 2020 г., настоящият регламент следва да се прилага от 1 януари 2021 г.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 605/2010 се изменя в съответствие с текста в приложението към настоящия регламент.
         
         
            Член 2
            Настоящият регламент влиза в сила на третия ден след деня на публикуването му в Официален вестник на Европейския съюз.
            Той се прилага от 1 януари 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 18, 23.1.2003 г., стр. 11.
         
            (2)  Регламент (ЕС) № 605/2010 на Комисията от 2 юли 2010 г. за определяне на ветеринарно-санитарните и здравните условия и условията за ветеринарно сертифициране при въвеждането в Европейския съюз на сурово мляко, млечни продукти, коластра и продукти от коластра, предназначени за консумация от човека (ОВ L 175, 10.7.2010 г., стр. 1).
      
      
         
            ПРИЛОЖЕНИЕ
            Приложение I към Регламент (ЕС) № 605/2010 се изменя, както следва:
            
                        (1)
                     
                     
                        след вписването за Етиопия се вмъкват следните вписвания за Обединеното кралство и Гърнзи:
                        
                                    „GB
                                 
                                 
                                    Обединено кралство  (*1)
                                    
                                 
                                 
                                    +
                                 
                                 
                                    +
                                 
                                 
                                    +
                                 
                              
                                    GG
                                 
                                 
                                    Гърнзи
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
                        (2)
                     
                     
                        след вписването за Израел се вмъква следното вписване за остров Ман:
                        
                                    „IM
                                 
                                 
                                    Остров Ман
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
                        (3)
                     
                     
                        след вписването за Исландия се вмъква следното вписване за Джърси:
                        
                                    „JE
                                 
                                 
                                    Джърси
                                 
                                 
                                    +
                                 
                                 
                                    +
                                 
                                 
                                    +“
                                 
                              
                  
               (*1)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, за целите на настоящото приложение позоваванията на Обединеното кралство не включват Северна Ирландия.“;